**ÁŠŠI /SAK Uttakskriterier for skiløpere til Artic Winter Games (AWG)**

***Fjell Skilags innstilling til vedtak:***

Årsmøtet ber SV-N-styret:

1. Opprette et utvalgt bestående av representanter fra styret og noen fra medlemslagene som sammen vurdere behovet for å revidere uttakskriterier til Artic Winter Games (AWG).
2. Utvalget skal forsøke å kontakte Sverige og Finland for et felles samarbeid med utarbeidelse av uttakskriterier til Artic Winter Games (AWG) som blir gjeldende for alle utøvere i Norge, Sverige og Finland.
3. Utvalget skal utarbeide forslag for nye/forbedret uttakskriterier til Artic Winter Games (AWG) hvis behovet er der.
4. Utvalget skal legge frem eventuelle forslag til uttakskriterier til styret i SV-N som tar det videre til styret i SVL. SVL har ansvaret for AWG.

**Bakgrunn**

Mange medlemslag har ytret ønske om at det bør vurderes et behov for å revidere uttakskriterier for skiløpere til AWG. Da dagens situasjon er slik at det er Samemesterskapet året før AWG som er det viktigste uttaksrennet, er dette veldig sårbart for utøvere som blir syk eller av andre grunner ikke har mulighet å delta på dette rennet. Og mange stiller spørsmål hvor rettferdig det er for de yngste i hver klasse og skal/måtte gå uttaksrennet i en lengre distanse de ikke har mye trening i, siden de konkurrerer i en kortere distanse hele den samme sesongen.

**Beskrivelse**

I dag finnes det uttakskriterier og tilleggskriterier for skiløpere til AWG. Disse kriteriene trenger sårt en revidering da blant antall løpere som blir tatt ut kan variere. Tilleggskriterien hvor utøver generelt skal vise interesse for samisk idrett, bør spesifiseres og hvor mye dette skal vektlegges.

**Vurdering**

Fjell Skilag vurderer at SV-N er tjent med å revidere uttakskriteriene for skiløpere til AWG. Vi skaper et sterkere fellesskap mellom medlemslagene ved å samarbeide tettere sammen. Medbestemmelsen medlemslagene får, skaper gode relasjoner og tillitt mellom medlemslagene og SV-N styret. Gevinsten er også et tettere samarbeid om Samisk idrett på tvers av landegrensene dersom samarbeidet med Sverige og Finland blir revitalisert.